FOTO Vasile Dâncu, alături de Dragnea Jr. în tribunele stadionului din Turnu Măgurele, la meciul echipei finanțate de fiul liderului PSD

Valentin Dragnea, fiul liderului PSD, a fost marți la meciul echipei pe care o finanțează, Turris Turnu Măgurele, cu CSU Craiova, 1-4, în „optimile” Cupei României, potrivit gsp.ro.

Dragnea jr. a stat la tribuna principală a stadionului din Turnu Măgurele, construit cu 3 milioane de euro, alături de fostul vicepremier al Guvernului Cioloș, Vasile Dâncu.

Pe 28 septembrie, Valentin Dragnea a fost apostrofat la un meci de fotbal ce a avut loc pe stadionul Giulești. ”Barosane, vezi că ești patron de fotbal pe banii furați de taică-tu, bă! Pe ciordeală ești patron, bă! La pușcărie să vă duceți amândoi, bă! Infractorilor! Ești patron pe banii furați de la copii! Nenorociților! Ești patron pe bani furați de la noi. Nu mai ieșiți singuri pe stradă, v-ați luat gărzi. La pușcărie să vă duceți, cu tat’tu în frunte”, i-a spus bărbatul care l-a apostrofat pe Valentin Dragnea (detalii aici).

Foto: captură gsp.ro